Зацікавіла макранская бібліятэка незвычайным фарматам. Паколькі ў Холставе бібліятэку не закрылі, а з-за аварыйнага будынка перанеслі ў Мокрае, то тут адпаведна працуюць два чалавекі. У Холставе ж, дзе налічваецца больш за 200 жыхароў, застаюцца фонды: так званы бібліятэчны пункт. У цэлым жа перад намі паўстала сярэднестатыстычная сельская бібліятэка, дзе праводзяцца мерапрыемствы па папулярызацыі чытання, узняцці патрыятызму… Традыцыйныя для многіх устаноў і выставы кніг-юбіляраў, працуе экалагічны клуб “Пралеска”, фармат якога прадугледжвае ўсяго пяць пасяджэнняў на год. Чамусьці згадалася сельская бібліятэка ў Ашмянскім раёне, дзе ці не кожны вясковец — актыўны чытач, а мясцовая моладзь разам з бібліятэкаркай-пенсіянеркай ладзіць рэальныя, цікавыя і карысныя праекты.